
ДО
ОБЩИНСКИ СЪВЕТ
БУРГАС

ДОКЛАДНА ЗАПИСКА
от Димитър Николов Николов
Кмет на Община Бургас


Относно: Продажба на общинско жилище, находящо се в гр. Бургас, ж.к. “Изгрев”, бл.№157, вх. Б, ет.№3, (втори жилищен), ап.№ 4, на наемател, настанен по административен ред.


УВАЖАЕМИ ОБЩИНСКИ СЪВЕТНИЦИ,

	В Община Бургас е постъпило писмо с вх.№ 53-00-377/05.08.2024г. от  директора на ОП „Общински имоти“, във връзка с искане вх.№94-00-1/398-/11/11.06.2024 г. от  З. П. Б. с ЕГН ***, за закупуване на общинско жилище, находящо се в гр. Бургас, ж.к.“Изгрев”, бл. 157, вх.Б, ет.№3, (втори жилищен), ап.№4, със застроена площ -100,09 кв. м, ведно с 3,64 % идеални части от общите части на сградата и правото на строеж върху общинска земя, с прилежащо избено помещение №2 с площ – 2,57 кв. м, в което е настанена съгласно мои Заповеди № № 3339/18.12.2012 г. и 1290/20.05.2021 г. 
	Описаното жилище е частна общинска собственост съгласно Акт № 6335/16.06.2011г. на Община Бургас, отразено с идентификатор 07079.501.264.1.23 по одобрени КККР на гр. Бургас, при съседни самостоятелни обекти в сградата:  на същия етаж: 07079.501.264.1.24; под обекта: 07079.501.264.1.20 и над обекта - 07079.501.264.1.26. Жилищният блок, в който се намира апартамента, е шестетажен, построен през 2011 г., с конструкция – стоманобетонова.
	Искането за закупуване на общинското жилище е разгледано от комисия,  назначена с моя  Заповед № 4055/05.12.2023 г., която е установила, че наемателя З. П. Б. и семейството й отговарят на кумулативно изискуемите условия на чл.37 от НУРУЖНГННПОЖ и видно от взетото по т.1 решение, обективирано в Протокол №4/13.06.2024 г. комисията прави предложение за удовлетворяване искането за закупуване на общинското жилище.
	Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на имота, определена в размер на 284 400 (двеста осемдесет и четири хиляди и четиристотин ) лева.
		Данъчната оценка на апартамента е в размер на 97 199,20 (деветдесет и седем хиляди сто деветдесет и девет лв. и двадесет ст.) лева.
З. П. Б. и семейството й, настанени в общинско жилище, живеят в него повече от 5 години, без прекъсване, заплащат редовно наемната цена и изпълняват всички задължения, произтичащи от сключения договор за наем с Община Бургас, видно от служебна бележка, издадена от ОП “Общински имоти“. 
Предложението за продажба на общинско жилище е в изпълнение на Програмата за управление и разпореждане с общинската собственост на Община Бургас и е част от устойчивата политика на Общината за подкрепа на граждани на Бургас, изпитващи необходимост от жилищно настаняване извън свободния пазар на наемните отношения. Усилията на Община Бургас в тази посока целят от една страна помощ на наши съграждани с по-нисък социален статус, и от друга страна – подкрепа на граждани с активен професионален принос към развитието на Бургас и на общността, които имат необходимост от осигуряване на място за пребиваване. Даването на възможност за закупуване на общинско жилище при условията и реда на съответните нормативни документи и при доказано постигане на изискванията, заложени в тях са естествена крачка за продължаване на подкрепата към съответните граждани, като едновременно с това Общината успява да развива и надгражда активната си жилищна политика, осигурявайки нов жилищен фонд. 
Тези политики до голяма степен подкрепят заложените в Програмата за демографско развитие на Община Бургас цели и приоритети, и предстои да бъдат надграждани с осигуряване на жилищно настаняване на целеви групи специалисти, чието професионално присъствие би послужило като двигател за развитието на конкретна сфера от икономическия, здравния или социален живот на Общината. 
	Предвид изложеното и на основание правомощията ми по чл. 73, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 47, ал. 1, т. 3 и ал. 2 от Закона за общинската собственост, чл. 40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от 13.06.2024 г. на комисията по чл.8, ал.2 от цитираната наредба, назначена с моя Заповед №4055/05.12.2024 г. което подкрепям изцяло, да вземе следните  
Р  Е  Ш  Е  Н  И  Я:

	1. Променя предназначението на общинско жилище, актувано с Акт №6335/16.06.2011 г. за частна общинска собственост, представляващо апартамент, находящ се в гр. Бургас, ж.к. “Изгрев”, бл.157, вх.Б, ет.№3, (втори жилищен), ап.№4, от  „жилище за настаняване под наем на граждани с установени жилищни нужди“ в  „жилище за продажба“.
	2. Допълва Програмата за управление и разпореждане с общинска  собственост  на Община Бургас за 2024 г., приета с решение по т.2 от Протокол №7/14.02.2024 г. на Общински съвет-Бургас, в частта на раздел ІІ -„Продажба по реда на ЗОС, без търг или конкурс“, точка 1.„Продажби на общински апартаменти на наематели, настанени по административен ред, за които има постъпили искания, окомплектовани с всички изискващи се документи“, с посочения в т.1 имот. 
	3.  Да се  продаде на З. П. Б. с ЕГН ***, общинско жилище, актувано с Акт №6335/16.06.2011 г. за частна общинска собственост, представляващо апартамент, находящ се в гр. Бургас, ж.к. “Изгрев”, бл.№157 (сто петдесет и седем), вх.№ Б, ет.№ 3 (три), (втори жилищен), ап. №4 (четири), със застроена площ – 100,09 (сто цяло нула девет) кв. м, с прилежащо избено помещение  № 2 (две), с площ – 2,57 (две цяло петдесет и седем) кв. м,  ведно с 3,64 (три цяло шестдесет и четири) % (процента) идеални части  от общите части на сградата, равняващи се на 18,86 (осемнадесет цяло осемдесет и шест) кв. м  идеални части  и правото на строеж върху общинска земя, с идентификатор 07079.501.264.1.23 (нула седем нула седем девет точка пет нула едно точка две шест четири точка едно точка две три)  по одобрени КККР на гр.Бургас, при съседни самостоятелни обекти в сградата: на същия етаж: 07079.501.264.1.24, под обекта: 07079.501.264.1.20 и над обекта: 07079.501.264.1.26, за сумата 284 400 (двеста осемдесет и четири хиляди и четиристотин) лева.
	Приложения: Писмо с вх.№ 53-00-377/05.08.2024г. от  директора на ОП „Общински имоти“, Искане вх.№94-00-1/398-/11/11.06.2024 г., Заповеди № № 3339/18.12.2012 г. и 1290/20.05.2021 г. на Кмета на Община Бургас, Удостоверение за данъчна оценка № 5202123405/30.10.2024 г., издадена от дирекция МДТР;  Пазарна оценка на лицензиран оценител; Протокол №4/13.06.2024 г. на комисията по чл.8, ал.2 от НУРУЖНГННПОЖ; Акт № 6335/16.06.2011г. за частна общинска собственост, Схема № 15-1107869-30.10.2024 г., издадена от СГКК– гр. Бургас, Служебна бележка от ОП „Общински имоти“.


ДИМИТЪР НИКОЛОВ
Кмет на Община Бургас


Съгласували:
Златина Георгиева, директор, дирекция ПНО

Живко Димитров,  директор,  дирекция УОС


Катерина Сидерова - Грудова, гл. юрисконсулт в дирекция УОС

